Projektas

PRIENŲ RAJONO SAVIVALDYBĖS TARYBA

SPRENDIMAS

DĖL PRITARIMO PROJEKTUI „PRIENŲ LOPŠELIO-DARŽELIO „GINTARĖLIS“ MODERNIZAVIMAS“

2022 m. rugpjūčio d. Nr.

Prienai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Viešųjų pastatų energinio efektyvumo didinimo programa, patvirtinta Lietuvos Respublikos Vyriausybės 2004 m. lapkričio 26 d. nutarimu Nr. 1328 „Dėl Viešųjų pastatų energinio efektyvumo didinimo programos patvirtinimo“, Klimato kaitos programos kompensacinių išmokų mokėjimo savivaldybių viešųjų pastatų atnaujinimui tvarkos aprašu, patvirtintu Lietuvos Respublikos aplinkos ministro 2020 m. birželio 16 d. įsakymu Nr. D1-359 „Dėl Klimato kaitos programos kompensacinių išmokų mokėjimo savivaldybių viešųjų pastatų atnaujinimui tvarkos aprašo patvirtinimo“, ir atsižvelgdama į AB Šiaulių banko ir UAB Viešųjų investicijų plėtros agentūros kvietimą teikti paraiškas projektų finansavimui gauti pagal Savivaldybių pastatų fondo finansinę priemonę „Paskolos savivaldybių pastatų modernizavimui, finansuojamos iš Europos regioninės plėtros fondo“, Prienų rajono savivaldybės taryba nusprendžia:

1. Pritarti parengtam investicijų projektui „Prienų lopšelio-darželio „Gintarėlis“ modernizavimas“ (pridedama).

2. Pavesti Prienų rajono savivaldybės administracijai:

2.1. vykdyti šio sprendimo 1 punkte nurodyto objekto projektavimo, statybos ir techninės priežiūros užsakovo funkcijas pagal investicijų projekte nurodytą alternatyvą, kuri leistų pasiekti modernizuojamo pastato energinio naudingumo B klasę;

2.2. finansuoti 1 132 878,13 Eur (vieną milijoną vieną šimtą trisdešimt du tūkstančius aštuonis šimtus septyniasdešimt aštuonis eurus ir 13 ct) savivaldybės biudžeto, paskolos ar kitų gautų lėšų kaip nuosavą indėlį projektui įgyvendinti;

2.3. padengti tinkamas išlaidas, kurių nepadengia projekto finansavimas, ir visas netinkamas finansuoti, bet projektui įgyvendinti būtinas išlaidas;

2.4. užbaigus projektą „Prienų lopšelio-darželio „Gintarėlis“ modernizavimas“, teikti paraišką Aplinkos projektų valdymo agentūrai dėl kompensacinės išmokos gavimo.

3. Įgalioti Prienų rajono savivaldybės administracijos direktorių pasirašyti visus su šio projekto įgyvendinimu susijusius dokumentus.

4. Užtikrinti, kad viešasis pastatas pagal tikslinę naudojimo paskirtį po projekto įgyvendinimo pabaigos bus naudojamas ne trumpiau kaip 10 metų.

Šis sprendimas per vieną mėnesį nuo jo įteikimo ar paskelbimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

Savivaldybės meras